અરવલ્લીના મેઘરજ તાલુકાના બાંઠીવાડા ગામે રહેતા જેશાભાઈ નાનાભાઈ ડામોર રાત્રે સૂતા હતા ત્યારે મધ્ય રાત્રિએ ડીટોનેટરની બે બ્લાસ્ટિંગ કેપ વાયરો સાથે લાવી ના ગાદલા નીચે મૂકીને દરવાજામાં ઉભા રહી બેટરીમાં વાયરો જોઈન્ટ કરતા એકાએક ભયંકર બ્લાસ્ટ થતા ખેડૂતના ગરદનના પાછળના ભાગે ગંભીર ઇજાઓ થઈ હતી. ગામના એક વ્યકિતએ આડા સબંધના વહેમની અદાવત રાખી ખાટલાના માથાના ભાગે ડીટોનેટરની બ્લાસ્ટિંગ કેપ મૂકી બ્લાસ્ટ કરી ખેડૂત યુવકને ઉડાવી દેવાનો પ્રયાસ કર્યો હતો. જોકે મેઘરજ પોલીસે આ ગુનો કરનારને ઝડપી લઇ વધુ તપાસ હાથ ધરી છે. જોકે ગુજરાતભરમાં ડીટોનેટરથી હત્યાના પ્રયાસની ઘટના ચર્ચાના ચકડોળે ચઢી હતી.